
כתב הרשאה והתחייבות
שנת הלימודים:
אני הח"מ:
שם פרטי:
שם משפחה:
מס' ת.ז:
פקולטה:
מוסד להשכלה גבוהה:
כתובת קבועה:
טלפון:
טלפון נייד:
טלפון בעבודה: 
דוא"ל:
שם האב:
טלפון (אב): 
שם האם:
טלפון (אם):
סוג דירה:
דירה ליחיד
דירה לזוג
דירה ל-2 שותפים
דירה ל-3 שותפים
שותפים בדירה:
כן
לא
בניין: 
מספר דירה:  
מספר חדר: 
מאשר(ת), מצהיר(ה) ומתחייב(ת) כדלהלן:
1. נספחי כתב הרשאה זה – נספח א', רשימת ציוד וריהוט בדירה/חדר, ו- נספח ב', תקנון המעונות (להלן: תקנון המעונות) – מהווים חלק בלתי נפרד מכתב הרשאה זה. 
1. משמעותם של המונחים בכתב הרשאה זה הנה כמשמעות הנודעת להם בתקנון המעונות, המצורף כנספח ב'. 
1. כתב הרשאה זה מסדיר את זכויותיי וחובותיי בקשר לרשות שניתנה לי להתגורר בחדר או בדירה, לפי העניין, במעונות הסטודנטים של מכון טכנולוגי חולון (להלן: "המעונות" ו - "המכון", בהתאמה).
1. קיבלתי רשות להתגורר בחדר או בדירה, לפי העניין, שיועמד לרשותי במעונות, לבד או יחד עם אחר (לפי החלטת המפעיל), ולהשתמש בציוד, בריהוט ובמתקנים המשותפים בדירה לתקופת ההרשאה, כבר/ת רשות בלבד, לתקופה קצובה ומוגדרת, וכי הרשות ניתנת לביטול בתנאים האמורים בתקנון המעונות ובכתב הרשאה זה, והיא כפופה לחובות, למגבלות, לאיסורים ולתנאים האמורים בתקנון המעונות ובכתב הרשאה זה.
1. ההרשאה להתגורר בחדר או בדירה, לפי העניין, שהועמד/ה לרשותי במעונות, ולהשתמש בציוד ובריהוט המפורטים בנספח א', במתקנים המשותפים ובשטחים הציבוריים, ניתנה לי:
[bookmark: _Ref234311607]למשך תקופה של 12 חודשים, שתחילתם ביום __________ וסופם ביום __________ (להלן: "תקופת ההרשאה").
אך ורק עקב היותי סטודנט(ית) במוסד, והיה ואחדל להיות סטודנט(ית) במוסד, מכל סיבה שהיא, בטרם תום תקופת ההרשאה, הנני מתחייב/ת למסור על כך הודעה בכתב למפעיל בתוך 7 ימים מיום שייוודע לי על כך, והמפעיל יהיה רשאי לקצר את תקופת ההרשאה למועד עליו ימסור לי הודעה בכתב. נמסרה לי על ידי המפעיל הודעה על סיום תקופת ההרשאה כאמור, הנני מתחייב/ת  לבצוע תשלום דמי ההרשאה וכל תשלום נוסף על פי כתב הרשאה זה עד לפינוי החדר או הדירה, לפי העניין. לא מסר לי המפעיל הודעה בדבר סיום תקופת ההרשאה, הנני מתחייב/ת לשלם את כל התשלומים החלים עלי לרבות דמי ההרשאה וכל תשלום אחר וזאת עד למועד סיום תקופת ההרשאה כאמור בכתב הרשאה זה.
באופן אישי ושאיננו ניתן להעברה לאחר.
בכפוף לזכותו של המפעיל לשנות מעת לעת במהלך תקופת ההרשאה, בהתאם לצרכי התפעול והניהול, את שיבוצי במעונות, ולהעביר אותי מחדר לחדר, באותו בניין או בבניין אחר, וזאת בהתראה מראש של 72 שעות. 
לאחר שהובא לידיעתי כי במהלך תקופת ההרשאה רשאי המפעיל לבצע במתחם המעונות עבודות תחזוקה או שיפוצים, ובמקרה כאמור לא תהא לי כל טענה שהיא כלפי המכון או כלפי המפעיל או מי מטעמם בנוגע לאי נוחות או מטרדי רעש, לכלוך, אבק וכיוצ"ב שיגרמו לי בעת מגורי במעונות בגין ביצוע עבודות התחזוקה או השיפוצים. 
בכפוף לזכותו של המפעיל להורות על הקדמת מועד סיום אכלוס הדירה לפרק זמן שלא יעלה על 7 ימים, בהודעה בכתב שתימסר לי 30 ימים מראש לפחות, על מנת לבצע שיפוצים ופעולות תחזוקה במטרה להכין את הדירה למגורים, ובמקרה זה ישולמו דמי ההרשאה באופן יחסי לתקופת המגורים.
בכפוף להתחייבותי לשמור על תקינות החדר, הדירה, המתקנים המשותפים והשטחים הציבוריים, ולהימנע  מגרימת כל נזק או קלקול בהם.
1. מצהיר/ה ומאשר/ת בזה כי:
ההרשאה האמורה בכתב הרשאה זה אינה יוצרת יחסי שכירות ואין הכוונה ליצור יחסים כאלה לפי הרשאה זו והיא מתייחסת למגורים ב"בית אירוח אחר" כמשמעותו של זה בסעיף 7(א) לחוק הגנת הדייר [נוסח משולב] תשל"ב-1972 (להלן: "החוק"), וכי הוראות החוק לא תחולנה, על כן, על הרשאה זו וכן (או לחילופין) כי -
לא שילמתי ולא התחייבתי לשלם דמי מפתח או תמורה אחרת עבור עצם ההסכמה להרשות לי להתגורר במעונות וההרשאה האמורה בכתב הרשאה זה מתייחסת לנכס שהיה פנוי ביום 1.9.99 מכל דייר הזכאי להחזיק בו מכוח חוק, ולפיכך לא תחולנה הוראות החוק על ההרשאה שעפ"י כתב הרשאה זה ולא אחשב כדייר מוגן בנכס.
1. ידוע לי ומוסכם עלי כי ההרשאה האמורה בכתב הרשאה זה כפופה לתקנון המעונות ולתקנון למניעת הטרדה מינית של המכון ואני מצהיר/ה ומאשר/ת בזה מפורשות כי -
הוראות התקנונים הובאו לעיוני ולידיעתי לפני שחתמתי על מסמך זה והן ידועות ומוכרות לי היטב.
הוראות התקנונים מהוות חלק בלתי נפרד מכתב הרשאה זה, גם אם לא צורפו לו בפועל, והן מחייבות אותי במידה שווה להוראות ולתנאים האמורים בכתב הרשאה זה, כאילו נכתבו בכתב הרשאה זה ונחתמו על ידי.
1. [bookmark: _Ref234312800]ידוע לי ומוסכם עלי כי דמי ההרשאה אינם כוללים את התשלומים, אשר אני מסכים שייגבו ממני בנפרד ובנוסף, בגין חיובי ארנונה, מים, הוצאות החשמל שיסופקו לדירת המעונות בה אתגורר, הוצאות טלפון, או כל שירות נוסף אחר שעשוי להיות מסופק לי לבקשתי. דמי ההרשאה כוללים את התשלום בגין שימוש באינטרנט.
1. [bookmark: _Ref234312254]תמורת ההרשאה האמורה בכתב הרשאה זה אני מתחייב/ת לשלם למפעיל מדי חודש בחודשו דמי הרשאה  בסך של ________________ ₪ (להלן: "דמי ההרשאה"), ולעניין זה יחולו ההוראות שלהלן:
[bookmark: _Ref234312168]דמי ההרשאה ישולמו למפעיל אחת לחודש, ב-10 לחודש. 
דמי ההרשאה יוצמדו למדד המחירים לצרכן (המתפרסם ע"י הלשכה המרכזית לסטטיסטיקה ולכלכלה) של חודש דצמבר 2018 שפורסם בחודש ינואר 2019 (להלן: "המדד הבסיסי"). בהגיע מועד פירעונו של כל תשלום ותשלום ייבדק אם חל גידול במדד הידוע במועד התשלום לעומת המדד הבסיסי ואם יסתבר כי חל גידול כאמור יוגדל סכום התשלום באופן יחסי מתאים לשיעור הגידול במדד הידוע ביום התשלום לעומת המדד הבסיסי.
בנוסף לדמי ההרשאה האמורים לעיל, יגבה המפעיל, אחת לחודש, תשלומים בגין ארנונה, מים וחשמל שיסופקו לדירה, וזאת בהתאם לקריאת המונה או לחלקי היחסי בדירה או בבניין.
לכל חשבון חשמל חודשי ולכל חשבון מים חודשי, ייוסף חיוב דמי גביה קבוע בסך 8 ₪. 
גביית התשלומים בגין ארנונה, מים וחשמל, תבוצע ע"י המפעיל באמצעות הוראת קבע מחשבוני, עד היום ה-10 לכל חודש קלנדרי או באמצעות גבייה מכרטיס אשראי, והכל כפי שהוסדר על ידי במועד החתימה על כתב הרשאה זה. גובה התשלומים בגין ארנונה, מים וחשמל יקבע בהתאם לדו"חות ומדידות שיתקבלו בגין הצריכה בחודש הקודם ולחלקי היחסי בדירה או בבניין. המפעיל  יעביר אלי דו"ח המפרט את גובה התשלומים כאמור (ככל האפשר, קודם למועד החיוב בהוראות הקבע או באשראי), אולם כל עיכוב או אי קבלת דו"ח בגין החיוב בתשלומים כאמור, לא יהווה בשום מקרה עילה לאי תשלום או לדחייה כלשהי בתשלום זה. 
ידוע לי והנני מסכים לכך כי אם יוחלט על הקפאתם של דמי ההרשאה במעונות הסטודנטים, אם מכוח חוק או תקנה או צו או כל דין, ובמהלך תקופת ההקפאה יינתן למפעיל היתר להעלאתם של דמי ההרשאה בשיעורים שייקבעו בהיתר, יועמדו דמי ההרשאה האמורים בהסכם זה על סכומם ערב ההקפאה ובתוספת השיעור המרבי להעלאה שייקבע בהיתר. בתום תקופת ההקפאה יעמדו דמי ההרשאה על סכומם הנקוב בסעיף 9.1 לעיל, כשאלה צמודים למדד הנקוב בסעיף זה. 
אני מתחייב(ת) לגרום לכך שבכל אחד מהמועדים הקבועים לתשלום דמי ההרשאה והתשלומים הנוספים האמורים לעיל, תהא בחשבוני הנ"ל יתרה כספית מספקת על מנת שהבנקאי שלי ימלא אחר ההוראה הבלתי חוזרת או אחר חיוב האשראי בשלמות ובדייקנות, ומכל מקום אף בהעדר יתרה מספקת כזאת, אני מתחייב לגרום לכך שהבנקאי שלי ימלא את ההוראה הבלתי חוזרת בדייקנות ובשלמות.
[bookmark: _Ref234314994]אם לא אשלם איזה מבין התשלומים האמורים בסעיף ‏9 לכתב הרשאה זה במועדו, הרי שמבלי לגרוע מזכות המפעיל לנקוט בצעדים כאמור בסעיף 9 שלהלן, אחויב בריבית פיגורים צמודה בשיעור של 0.25% לכל שבוע של פיגור, וזאת בנוסף להצמדת התשלומים כמפורט בכתב ההרשאה, החל מהמועד שבו חל פירעונם של התשלומים ועד למועד תשלומם בפועל.
מבלי לגרוע מהאמור בסעיף ‏9.6 דלעיל, בכל מקרה של פיגור העולה על 21 יום בתשלום אחד או יותר מהתשלומים החלים עלי על פי כתב הרשאה זה לרבות תשלום דמי ההרשאה למפעיל, תשלום בגין חיובי ארנונה, חשמל ומים ותשלום בגין שירותים נוספים אשר יסופקו לי (ככל שיסופקו), יהיה המפעיל רשאי לנקוט בכל פעולה המותרת על פי כל דין. 
מבלי לפגוע בחובתי לשלם את דמי ההרשאה ואת כל התשלומים האמורים בסעיף ‏9 דלעיל, הנני מפקיד(ה) בידי המפעיל, במועד חתימתי על כתב הרשאה זה, סכום השווה לדמי ההרשאה לחודש מגורים המהווה את סכום הפיקדון האמור בסעיף 17 לתקנון המעונות (להלן: "הפיקדון"). המפעיל יחזיק בפיקדון עפ"י ובהתאם להוראות התקנון המעונות, וזאת בין היתר, על מנת להבטיח את תשלום דמי ההרשאה ואת כל התשלומים הנוספים האמורים לעיל, לרבות תשלומי ארנונה, מים וחשמל, במלואם ובמועדם. אני מסכימ/ה כי בתום תקופת ההרשאה וככל שלא יהא צורך לחלט את כספי הפיקדון, כולם או חלקם, יוחזרו לי דמי הפיקדון, בתוספת הריבית הבנקאית שנצברה עליהם.
ידוע לי ומוסכם עלי כי בחתימתי על כתב הרשאה זה אני מתחייב/ת לשלם את דמי ההרשאה עבור מלוא תקופת ההרשאה וכי בכפוף לאמור בסעיף ‏9.10 שלהלן, אהיה חייב/ת בתשלום כאמור אפילו לא אתגורר או אעשה שימוש בחדר או בדירה, לפי העניין, במשך מלוא או חלק מהתקופה ההרשאה.
כמו כן, אני מתחייב/ת לשלם עבור כל השירותים שאינם כלולים בדמי ההרשאה כאמור בסעיף ‏8 לעיל.
[bookmark: _Ref234312771]חרף האמור לעיל, ידוע לי כי אם אעזוב את המעונות ביוזמתי, בתוך תקופת ההרשאה, אדאג למציאת סטודנט מחליף ליתרת תקופת ההרשאה, אשר יאושר מראש ובכתב ע"י המפעיל ויקבל על עצמו את מלוא התחייבותי ליתרת התקופה כאמור, לרבות המצאת בטחונות כאמור בכתב הרשאה זה, כי אז אחויב בדמי ההרשאה עד ליום ביצוע ההחלפה בפועל, ומאותו מועד ישולמו דמי ההרשאה ע"י הסטודנט המחליף. 
ידוע לי, כי לא תבוצע ההחלפה כאמור, אלא לאחר קבלת אישור המפעיל את זהות הסטודנט המחליף.
למען הסר ספק מובהר בזאת, כי היה ולא אמצא סטודנט מחליף או שזהותו של זה לא תאושר ע"י המפעיל, אחויב בדמי ההרשאה האמורים בכתב התחייבות זה לכל תקופת ההרשאה, גם אם אפנה את חדרי במעונות בתוך התקופה האמורה. 
1. [bookmark: _Ref234315145]אני מתחייב/ת כי בתום תקופת הרשאה או בסיומה המוקדם של ההרשאה מכל סיבה שהיא, אמסור למפעיל את החזקה בחדר ובדירה, כשהם נקיים מכל אדם או חפץ השייך לי, וכשהם במצב טוב ותקין כפי שנמסרו לשימושי למעט בלאי הנובע משימוש רגיל וסביר. ידוע לי כי אני אהיה אחראי/ת לכל נזק או פגיעה או חוסר אשר נגרמו לדירה או לחדר או לציוד ולמתקנים הכלולים בו, וכי אני מתחייב/ת לשלם למפעיל כל סכום נזק אשר נגרם כאמור לעיל.
1. אני מצהיר/ה כי ידוע לי וכי אני מסכים/ה שזכאותי למגורים במעונות מבוססת על רישומי ללימודים כסטודנט לתואר (ראשון או שני, לפי העניין) ובהיקף לימודים כמפורט בבקשת הזכאות שהגשתי, וכי אם יבוטל רישומי ללימודים או יחול צמצום בהיקף שעות הלימוד להן נרשמתי, עשויה זכאותי למגורים במעונות להישלל, ובמקרה של שלילת זכאותי וככל שהוקצה לי חדר אידרש לפנותו לאלתר.
1. [bookmark: _Ref234316368]אני מאשר/ת ומסכימ/ה בזה כי אם במועד סיום תקופת ההרשאה או בכל מקרה בו תסתיים תקופת ההרשאה במועד מוקדם יותר, מכל סיבה שהיא, לא אמסור למפעיל את החזקה בחדר או בדירה שהועמדו לרשותי, לפי העניין, כשהוא פנוי מכל חפציי, יהא רשאי המפעיל - עפ"י הרשאה וייפוי כח בלתי חוזרים הניתנים לו בזה - להיכנס לחדר שיהא בשימושי, להוציא מתוכו את חפציי האישיים ולאחסנם במקום שימצא לנכון מבלי שהמפעיל וכל מי שיפעל מטעמו עפ"י הרשאה וייפוי הכח האמורים לעיל, יהיה אחראי לכל אובדן או נזק העלולים להיגרם במהלך העברת החפצים או בתקופת אחסונם.
כמו כן, אני מתחייב/ת לשלם למפעיל פיצוי מוסכם בסך של 200 ₪ בגין כל יום של איחור בפינוי הדירה או החדר, וזאת מבלי לפגוע בזכותו של המפעיל לכל סעד חוקי אחר העומד לרשותו לפי כתב הרשאה זה או לפי הוראות כל דין. 
1. ידוע לי ומוסכם עלי כי איני רשאי/ת להעביר, להמחות או לשעבד בכל צורה שהיא את זכויותיי או את התחייבויותיי על פי כתב הרשאה זה, מבלי שאקבל על כך את הסכמת המפעיל בכתב ומראש. בחתימתי על כתב הרשאה זה אני נותן/ת את הסכמתי הבלתי חוזרת ובלתי מסויגת כי המפעיל יהיה רשאי להעביר, להמחות או לשעבד בכל צורה שהיא את זכויותיו או את התחייבויותיו על פי הסכם זה, גם מבלי שיפנה אלי בעניין זה. 
1. ידוע לי ומוסכם עלי כי במידה ולא אפרע כל תשלום שאני מחויב/ת לשלם למפעיל בגין השימוש בדירה, לרבות, אך מבלי לפגוע בכלליות האמור, אי תשלום דמי הרשאה במועד או אי תשלום חשבונות בגין ארנונה, חשמל ומים או אי תשלום הוצאות שונות החלות עלי על פי כתב הרשאה זה, יהיה המפעיל זכאי לקזז כל סכום אשר אהיה חב/ה למפעיל מסכום הפיקדון או מכל סכום שהמפעיל יהיה חייב לי, אם יהיה חייב. במקרה בו חולט חלק או כל סכום הפיקדון, אהיה חייב/ת מיד עם דרישתו הראשונה של המפעיל להפקיד בידיו סכום כספי השווה לסכום הפיקדון אשר חולט.
1. ידוע לי ומוסכם עלי כי לא אהיה רשאי/ת לקזז סכומים שבתשלומם אני חייב למפעיל כנגד סכומים להם אהיה, אם אהיה, זכאי לקבל מהמפעיל. אני מוותר/ת בזאת על זכות קיזוז כאמור וזאת למרות האמור בכל דין.
1. ידוע לי ומוסכם עלי כי ההתקשרות האמורה בכתב הרשאה זה הנה עם המפעיל וכי המפעיל לבדו יהיה אחראי לכל ההתחייבויות כלפי, וכי אין לי ולא יהיו לי כלפי המכון, כל דרישות, טענות או תביעות הנוגעות לכתב הרשאה זה או למגורי במעונות.
1. סמכות השיפוט המקומית והבלעדית בכל הכרוך או הנובע מכתב הרשאה זה, תהיה לבתי המשפט המוסמכים במחוז תל אביב, ולהם בלבד.
1. כל שינוי או תוספת לכתב הרשאה זה ייעשו אך ורק בכתב ובחתימת כל הצדדים.
1. כתובת הסטודנט/ית הנזכרת במבוא לכתב הרשאה או כתובתו במעונות תהיינה הכתובות לצורך קבלת הודעות בהתאם להוראות כתב הרשאה זה. כל הודעה שתישלח בדואר רשום לפי הכתובות דלעיל תחשב כאילו הגיעה לרשותו ולידיעתו של הסטודנט/ית כעבור שלושה ימים מעת משלוחה אליו בדואר הרשום או מיד עם מסירתה אם נמסרה במסירה אישית. כל הודעה שנשלחה לכתובת הדואר האלקטרוני של הסטודנט/ית, הרשומה בראש כתב הרשאה זה, תחשב כאילו הגיעה לרשותו ולידיעתו של הסטודנט/ית כעבור יום אחד מעת משלוחה אליו/ה.
1. כתב הרשאה זה מבטא את כל ההסדרים וההתחייבויות בין הצדדים לו, וכל הצהרות או התחייבויות או הסדרים או מצגים או הבנות שנערכו לפני עריכתו, בין בעל פה ובין בכתב, בין במפורש ובין במרומז, בטלים ומבוטלים בזה. 
1. הוראות כתב הרשאה זה באות להוסיף על הוראות תקנון המעונות ולא לגרוע מהן, ובלבד שבכל מקרה של סתירה בין הוראות כתב הרשאה זה לבין הוראות התקנון המעונות, תהיינה הוראות תקנון המעונות עדיפות. חרף האמור לעיל, במקרה של סתירה בין הוראות סעיף ‏9 לכתב הרשאה זה לבין הוראות התקנון, תהיינה הוראות סעיף 9 לכתב הרשאה זה עדיפות.

ולראיה באתי על החתום:

היום _____ לחודש ______ 2025


____________________
ח ת י מה 


















כתב אישור והתחייבות בנוגע לריהוט וציוד בדירת מעונות הסטודנטים במכון הטכנולוגי חולון -
נספח לכתב ההרשאה
אני הח"מ, מאשר/ת כי הועמד לרשותי ריהוט וציוד כמופיע ברשימה שלהלן, כי בדקתיו ומצאתיו תקין ומתאים לצרכיי:

	· מפתח לדירה
	
	· ארון אמבטיה

	· מפתח לדואר
	
	· שולחן כתיבה

	· צ'יפ כניסה 
· מזגן ושלט למזגן
	
	· שולחן וכיסאות (לפי סוג החדר)

	· מקרר
	
	· מטבחון 

	· טלוויזיית LCD + שלט 
· כיריים חשמליות
· מיקרוגל 
· 2 מראות (ארון בגדים ובאמבטיה)
	
	· ארון בגדים
· כוננית מגירות
· מיטה +ארגז מצעים ומזרן  1.20/1.40 (לפי סוג החדר)

	
	
	

	
	
	

	
	
	

	
	
	



(1) אני מתחייב/ת לשלם עבור מלוא הנזק או האבדן אם ייגרמו לציוד ולריהוט שלעיל. אני מסכים/ה שבגין אובדן שלט של טלוויזיה או מזגן או כבלים/לווין אחויב בתשלום הזמנת שלט חלופי. ידוע לי שקביעת גובה הנזק או האובדן תעשה בהתאם לתקנון המעונות, קביעה זו תהיה סופית ולא תהיה לי כל טענה או תביעה או מחלוקת לגבי או בקשר לקביעה זו.
(2) בדירות שותפים – למרות האמור בסעיף א' דלעיל, ידוע לי ואני מסכים/ה כי אשלם את החלק היחסי מסכום הנזק או האובדן אם ייגרמו לרכוש משותף בדירה, בהתאם למספר הדיירים שהתגוררו בפועל בדירה בעת קרות הנזק או האובדן.
(3) אין באמור בכתב זה כדי לגרוע מהאמור בתקנון המעונות, והוא בא אך ורק להוסיף עליו .

תאריך __________________ 		שם וחתימה _____________________



נספח קבלת דירה במעונות HIT חולון
סטודנט יקר 
אנו מייחסים חשיבות רבה ליום הקליטה הראשון ונעשה ככל יכולתנו לבצע את תהליך הקליטה בצורה המהירה וקלה ביותר,
הריהוט והציוד העומד ברשות הסטודנט הם:
בחדר יחיד 
מיטה עם ארגז מצעים + מזרן 120 + 2 כיסאות + שולחן כתיבה + כוננית מגירות
בעת קבלת החדר מקבלים מהמזכירות: 1 מפתח לחדר , 1 מפתח לדואר , 1 צ'יפ כניסה לדלת הראשית 
בחדר זוגי 
מיטה עם ארגז מצעים + מזרן 140 + 2 כונניות מיטה + 4 כיסאות + שולחן כתיבה + כוננית מגירות
בעת קבלת החדר מקבלים מהמזכירות: 2 מפתחות לחדר , 1 מפתח לדואר , 2 צ'יפים כניסה לדלת הראשית 
בחדר שותפים , בכל חדר: 
מיטה עם ארגז מצעים + מזרן 120 + 2 כיסאות + שולחן כתיבה + כוננית מגירות
בעת קבלת החדר מקבלים מהמזכירות: 1 מפתח לדירה , 1 מפתח פנימי לחדר, 1 מפתח לדואר , 1 צ'יפ כניסה לדלת הראשית 
תוכן הריהוט בכל החדרים כולל:
שולחן אוכל עגול/מרובע , ארון בגדים, מראה בדלת ארון הבגדים,  מזגן עילי + שלט למזגן, מקרר, כיריים חשמליות, מיקרוגל, טלוויזיה 32' ,ארון באמבטיה, מראה בחדר אמבטיה, ארונות מטבח, מגש לייבוש כלים פנימי בתוך הארון , דלי/פח מטבח, אינטרקום. (בדירות שותפים / ממ"ד אין ארונות עליונים במטבח)
בדיקת הדירות – בעת קבלת הדירה יש לבדוק ולוודא שכל הציוד הנ"ל קיים בדירה. במידה ויש חוסר או ליקויי יש לעדכן את אנשי האחזקה בזמן אמת. 
הכנסת ציוד לדירה  - הכנסת ציוד חשמלי מחייבת אישור ולשם כך יש לקבל אישור מאב הבית.
לא תתאפשר הכנסה של ציוד אשר אינו מתאים לחדר. (לדירות עם מרפסות ניתן יהיה להכניס ריהוט גן באישור אב הבית). 
במידה ויימצא נזק במבנה / ציוד / ריהוט / מוצרי חשמל בדירה , לאחר קבלת הדירה , הדייר יחויב בגין הנזק לפי התעריפון הקיים במעונות. למען הסר ספק מובהר כי בגין אבדן של שלט טלוויזיה ו/או מזגן ,ו/או מפתח ו/או צ'יפ כניסה ו/או מפתח לתיבת תחויב בגין הזמנת אביזר חלופי.
אין להכניס חיות מחמד ללא אישור מהנהלת המעונות 


